CELEX: C2005/045/27
Language: da
Date: 2005-02-19 00:00:00
Title: Sag C-491/04: Anmodning om præjudiciel afgørelse forelagt ved beslutning truffet den 24. november 2004 af VAT and Duties Tribunals, Manchester Tribunal Centre i sagen Dollond and Aitchison Ltd mod Commissioners of Customs and Excise

19.2.2005   
            
            
               DA
            
            
               Den Europæiske Unions Tidende
            
            
               C 45/14
            
         Anmodning om præjudiciel afgørelse forelagt ved beslutning truffet den 24. november 2004 af VAT and Duties Tribunals, Manchester Tribunal Centre i sagen Dollond and Aitchison Ltd mod Commissioners of Customs and Excise
   (Sag C-491/04)
   (2005/C 45/27)
   Processprog: engelsk
   Ved beslutning truffet den 24. november 2004, indgået til Domstolens Justitskontor den 29. november 2004, har VAT and Duties Tribunals, Manchester Tribunal Centre i sagen Dollond and Aitchison Ltd mod Commissioners of Customs and Excise forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1.
            
            
               Skal den del af betalingen, som en kunde yder D&A Lenses Direct Limited for leveringen af specificerede tjenesteydelser fra Dolland & Aitchison Ltd eller fra dette selskabs franchisetagere, medtages i den samlede betaling for de specificerede varer, således at den er en del af den pris, der er betalt eller skal betales for de specificerede varer i den forstand, hvori udtrykket anvendes i artikel 29 i Rådets forordning nr. 2913/92 (1), under omstændigheder, hvor kunden er en privatkunde og importør, på hvis vegne D&A Lenses Direct Ltd afregner importmoms?
               De specificerede varer er:
               
                           i)
                        
                        
                           kontaktlinser
                        
                     
                           ii)
                        
                        
                           rensevæsker
                        
                     
                           iii)
                        
                        
                           etuier til opbevaring af kontaktlinser i væske
                        
                     De specificerede tjenesteydelser er:
               
                           iv)
                        
                        
                           kontaktlinseundersøgelse
                        
                     
                           v)
                        
                        
                           kontaktlinsekonsultation
                        
                     
                           vi)
                        
                        
                           den løbende efterbehandling, som kunden måtte ønske
                        
                     
         
               2.
            
            
               Hvis spørgsmål 1 besvares benægtende, kan den del af betalingen, der vedrører de specificerede varer, alligevel beregnes i henhold til artikel 29, eller er det nødvendigt at foretage en sådan beregning i henhold til forordningens artikel 30?
            
         
               3.
            
            
               På grundlag af, at Kanaløerne er en del af Fællesskabets toldområde, men ikke af momsområdet for så vidt angår Rådets sjette direktiv 77/388/EØF (2), finder den vejledning, der fremkom i sag C-349/96, Card Protection Plan Limited mod Commissioners of Customs and Excise, så anvendelse, når det skal afgøres, hvilken del eller dele af den transaktion, som omfatter leveringen af de specificerede tjenesteydelser og specificerede varer, der skal værdiansættes med henblik på anvendelse af Det Europæiske Fællesskabs toldtarif?
            
         
      (1)  Rådets forordning (EØF) nr. 2913/92 af 12.10.1992 om indførelse af en EF-toldkodeks. EFT L 302 af 19.10.1992, s. 1.
   
      (2)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter – Det fælles merværdiafgiftssystem: ensartet beregningsgrundlag, EFT L 145 af 13.6.1977, s. 1.